stanford-oval/wikipedia huggingface dataset:
קן לואץ'
פילמוגרפיה > קולנוע

Poor Cow (1967)
Kes – קס (1969)
The Save the Children Fund Film (1971)
Family Life (1971)
Black Jack (1979)
The Gamekeeper (1980)
Looks and Smiles (1981)
Which Side are You On? (1984)
Fatherland (1986)
Hidden Agenda – תיק חסוי (1990) - זכה בפרס מיוחד בפסטיבל קאן
Riff-Raff – ריף רף (1990)
Raining Stones – גשם של אבנים (1993) -זכה בפרס מיוחד בפסטיבל קאן
Ladybird, Ladybird - ליידי בירד (1994)
Land and Freedom – על תמימות וחופש (1995) – זכה בפרס Fipresci מטעם איגוד מבקרי הקולנוע הבינלאומי ופרס Prize of the Ecumenical Jury בפסטיבל קאן.
A Contemporary Case for Common Ownership (1995)
Carla's Song - שירה של קרלה (1996)
The Fickering Flame (1997)
My Name is Joe – קוראים לי ג'ו (1998)
Bread and Roses – לחם ושושנים (2000)
The Navigators – סיפורים מהמסילה (2001)
Sweet Sixteen – 16 מתוק (2002)
11'09"01 September 11 (2002)
Ae Fond Kiss… - אולי נתנשק (2004)
Tickets – סיפורים מהרכבת (2005) – יחד עם ארמנו אולמי ועבאס קיארוסטמי
The Wind That Shakes the Barley – כשהרוח נושבת (2006) – זכה בפלם הזהב בפסטיבל קאן
It's a Free World… - זה עולם חופשי (2007) – זכה בפרס בפסטיבל ונציה
מחפשים את אריק (2009)
The Angels' Share – חלקם של מלאכים (2012)
המועדון של ג'ימי (2014)
אני, דניאל בלייק (2016)
Sorry We Missed You (2019)
האלון הישן (2023)
לקריאה נוספת

גרהם פולר (עורך), לואץ' על לואץ', תל אביב, בבל - סינמטק תל אביב, 2000.
פול רייזר

| --- | --- |

רייזר בכנס קומיק-קון, 2016
 לידה:  30 במרץ 1957 (בן 67) ארצות הברית ניו יורק, ניו יורק, ארצות הברית 
 שם לידה:  פול ד. רייזר
 מדינה:  ארצות הברית 
 תקופת הפעילות:  מ-1982 
 עיסוק:  שחקן טלוויזיה וקולנוע, קומיקאי
 מקום לימודים:  אוניברסיטת בינגהמטון  תיכון סטאיווסנט  תלמוד תורה דרכי נועם ז'יטומיר 
 מספר צאצאים:  2 
 http://paulreiser.com
 פרופיל ב-IMDb
 
פול ד. רייזר (באנגלית: Paul D. Reiser; נולד ב-30 במרץ 1957) הוא סטנד-אפיסט, שחקן, איש טלוויזיה, סופר, תסריטאי ומוזיקאי יהודי-אמריקאי. הוא ידוע בעיקר בזכות תפקידו בתור פול באקמן בסיטקום "משתגעים מאהבה" (1992–1999), בו כיכב לצידה של הלן האנט.
ביוגרפיה

רייזר נולד בניו יורק, להלן וסם רייזר. בילדותו רייזר למד בבית הספר היהודי "East Side Hebrew Institute" בשכונת הלואר איסט סייד שבמנהטן. בהמשך רייזר למד בתיכון "Stuyvesant" שבניו יורק.
הוא קיבל את התואר הראשון מאוניברסיטת בינגהמטון, שם למד מוזיקה (פסנתר וקומפוזיציה). רייזר היה פעיל בקמפוס בהפקות תיאטרון וייסד את "התיאטרון הקטן שיכול", תיאטרון קהילתי בקמפוס הממוקם באזור המעונות של רייזר. רייזר בסופו של דבר מצא את ייעודו כשהוא החל להופיע במועדוני סטנדאפ בניו יורק במהלך חופשות הקיץ מהאוניברסיטה.
קריירה

הקריירה הקולנועית של רייזר החלה בשנת 1982 כששיחק בסרט "Diner" לצד קווין בייקון, סטיב גוטנברג ומיקי רורק. בשנת 1984 שיחק בסרט "השוטר מבוורלי הילס", ושלוש שנים לאחר מכן, שיחק גם בסרט ההמשך.
הפריצה הגדולה של רייזר הייתה בשנת 1986 כששיחק בסרט המדע-בדיוני של ג'יימס קמרון "שובו של הנוסע השמיני". בין השנים 1987 ל-1990 כיכב בסיטקום "אבא יש רק שניים" (אנ') בתפקיד מייקל טיילור.
במהלך שנות ה-90 זכה לפרסום רב כשכיכב בסיטקום הטלוויוזני "משתגעים מאהבה" בתור פול בוכמן לצידה של הלן האנט שגילמה את רעייתו של דמותו. עבור תפקיד זה הוא היה מועמד, בין היתר לפרס גלובוס הזהב ומועמד לפרס אמי.
רייזר פרסם גם לאורך השנים 3 ספרים: "Couplehood" העוסק בזוגיות, "Babyhood" העוסק בחוויותיו כאב לבנו הראשון, ו-"Familyhood" המכיל אוסף של מאמרים הומוריסטיים שונים. "Babyhood" ו-"Couplehood" אף הצליחו להגיע לרשימות רבי-המכר בארצות הברית.
בשנת 2019 שיחק במיני-סדרה הביוגרפית "פוסי/ורדון" אודות חייו של בוב פוסי, ששודרה ברשת FX Networks.
חיים אישיים

ב-21 באוגוסט 1988 נישא לפולה רבץ, ולהם בן שנולד ב-1995 ובן נוסף שנולד ב-2000. מתגוררים בקליפורניה. סיפר בראיון כי בנו הבכור לוקה בשיתוק מוחין.
פילמוגרפיה

| --- | --- |
 קולנוע וסרטים דיינר (1982)  השוטר מבוורלי הילס (1984)  Odd Jobs‏ (1986)  שובו של הנוסע השמיני (1986)  השוטר מבוורלי הילס 2 (1987)  Cross My Heart‏ (1987)  You Ruined My Life‏ (1987)  Crazy People‏ (1990)  The Marrying Man‏ (1991)  3½ Blocks from Home‏ (1992)  Family Prayers‏ (1993)  The Tower‏ (1993)  Mr. Write‏ (1994)  ביי לאהבה (1995)  Get Bruce‏ (1999)  The Story of Us‏ (1999)  Pros & Cons‏ (1999)  My Beautiful Son/Strange Relaction‏ (2001)  One Night at McCool's‏ (2001)  נשים נגד גברים (2002) – סרט טלוויזיה  תכלית החיים (2002)  הדברים על ההורים שלי (2005)  האריסטוקרטים (2005)  אנשים מצחיקים (2009)  מאחורי הקנדלברה (2013)  החיים אחרי בת' (אנ') (2014)  ויפלאש (2014)  בלתי הפיך (2015)  מלחמה על כולם (2016)  האפלה (2016)  Miles ‏(2016)  ג'ושי (2016)  נשואים פלוס מינוס (2017)  המרגל שזרק אותי (2018)  דוהרת (2020)  אבהות (2021)  השוטר מבוורלי הילס: אקסל פולי (2024)  The Problem with People (TBA):  טלוויזיה וסדרות Remington Steele – עונה 1, פרק 13 (1982)  עולמו המופלא של דיסני (1987)  אבא יש רק שניים ‏ (1987–1990)  משתגעים מאהבה‏ (1992–1999)  סאטרדיי נייט לייב –‏ (1995)  תרגיע –‏ (2002)  The Paul Reiser Show –‏ (2011)‏שבעה פרקים הופקו, אך הסדרה בוטלה בטרם עת לאחר שידורם של שני פרקים עקב נותני מדרוג  נשואים (2014–2015)  Red Oaks –‏ (2014–2017)  דברים מוזרים (2017–2025)  שושלת רומנוב (אנ') (2018)  שיטת קומינסקי (2019–2021)  פוסי/ורדון (2019) – מיני-סדרה  משתגעים מאהבה (1992–2019)  הבנים (2022)  אתחול מחדש (2022)
הערות שוליים

↑  "Top comedian shares story of his son's life with cerebral palsy at The Center's 15th annual luncheon". CultureMap. 21 בפברואר 2016. נבדק ב-17 בנובמבר 2020. {{cite web}}:  (עזרה)
| --- | --- |
בקרת זהויות :  NLI: 987007452725105171  PLWABN: 9810605332905606  BNE: XX941124  BnF: cb14033814z (data)  GND: 140509720  ISNI: 0000 0000 7828 1317  LCCN: n94057484  MusicBrainz: 308fee51-0cc8-419b-81ca-8d9d3d1448bf  NKC: xx0211445  NTA: 172955793  SUDOC: 119912910  VIAF: 59284041   WorldCat (עם VIAF): 59284041
נערת המחר

| --- | --- |

אלאנה ו"המתמר"
 סוגה:  מדע בדיוני
 יוצרים:  מארק שירפס וג'ון תומפסון
 שחקנים:  קת'רין קאלן מליסה מרשל ג'ון האוורד הלן אוקונר אנדרו קלארק ג'יימס פינדלי
 ארץ מקור:  אוסטרליה 
 שפות:  אנגלית 
 מספר עונות:  2
 מספר פרקים:  24
 הפקה
 מוזיקה:  Ian Damon 
 אורך פרק:  24 דקות
 שידור
 רשת שידור:  Nine Network (אוסטרליה) הערוץ הראשון (ישראל)
 תקופת שידור מקורית:  5 בינואר 1992 – 23 במרץ 1992
 קישורים חיצוניים
 דף התוכנית ב-IMDb
 
נערת המחר (באנגלית: The Girl from Tomorrow) היא סדרת מדע בדיוני אוסטרלית לילדים, בת 24 פרקים שהופקה לטלוויזיה ב-1992.
בישראל הסדרה שודרה בערוץ הראשון בשנת 1993.
עלילה

בשנת 3000 האנושות הצליחה לבנות חברה אוטופית משגשת, שלווה, שוחרת שלום ומתקדמת מבחינה טכנולוגית לאחר מאות שנים של סכסוכים אלימים, כולל אירוע קטסטרופלי המכונה "האסון הגדול" אשר אירע בשנת 2500, ואשר כמעט השמיד את כדור הארץ כולו. הסיבה המדויקת לאותו האירוע הקטסטרופלי נותרו בגדר תעלומה ורבים מעוניינים לגלות כיצד הדבר קרה על מנת להבטיח שאסון דומה לא יתרחש שוב בעתיד.
על מנת לחקור את הסיבות שהובילו לאירוע הקטסטרופלי ההוא, מדען בשם ברונו מפתח מכונת זמן המכונה "כמוסת הזמן". ברונו בוחר בטוליסטה שתהיה הנוסעת בזמן הראשונה אשר תשתמש במכונת הזמן על מנת לחזור לשנת 2500 ולאסוף שם את המידע החיוני הנחוץ בשביל לגלות מה בדיוק הוביל לאותו האירוע הקטסטרופלי.
עם זאת, כאשר טוליסטה מגיעה באמצעות מכונת הזמן לשנת 2500 היא נתפסת על ידי פושע אימתני משנת 2500 בשם סילברת'ורן. סילברת'ורן מבין ממנה שבני האדם בעתיד לא נושאים יותר כלי נשק, ובעקבות כך הוא מחליט להשתמש במכונת הזמן על מנת לצבור כוח וממון רב בשנת 3000. עם זאת, בהמשך הוא מגלה כי על אף שבשנת 3000 אין לאף אחד כלי נשק, הנשק שלו לא מסוגל בפני מכשירי ה"מתמר" אותו מרכיבים כל תושבי העתיד על ראשם ובעזרתם הם מסוגלים להזיז חפצים ולרפא אנשים באופן טלפתי.
בעקבות כך סילברת'ורן חוטף את אלנה, תלמידתה הצעירה של טוליסטה, ולוקח אותה כבת ערובה בחזרה אל העבר באמצעות כמוסת הזמן, שם הוא מקווה להשיג יתרון אסטרטגי על יתר בני האדם. עם זאת, לאחר שהם חוזרים בזמן לשנת 1990, אלאנה מצליחה להימלט מסילברת'ורן. בהמשך היא מתיידדת עם הנערה האוסטרלית ג'ני אשר מסייעת לה להסתגל לחיים בתקופה אשר איננה מוכרת לה, וכמו כן מסייעת לה לאתר את "כמוסת הזמן" על מנת שהיא תוכל לחזור באמצעותה לשנת 3000.
ג'ני ואלאנה מגלות בהמשך שסילברת'ורן משתמש בכמוסת הזמן על מנת לצבור כוח וממון רב באמצעות הידע הרב אשר מצוי במאגר הנתונים של כמוסת הזמן. בעקבות כך אלאנה וג'ני מחליטות שהן חייבות לסכל את מזימותיו של סילברת'ורן וחייבות להחזיר לאלנה את השליטה על כמוסת הזמן על מנת שהיא תצליח לחזור לעתיד.
צוות השחקנים הראשי

קת'רין קאלן בתפקיד אלנה
מליסה מרשל בתפקיד ג'ני קלי
ג'ון הווארד בתפקיד סילברת'ורן
ג'יימס פינדלי בתפקיד פיטי קלי
הלן אוקונור בתפקיד איירין קלי
אנדרו קלארק בתפקיד ג'יימס רוני
הפקה

הסדרה צולמה במיקומים שונים ברחבי העיר סידני הן עבור העולם העתידני של שנת 3000 והן עבור האירועים שמתרחשים בשנת 1990.
סדרת המשך

בעקבות הצלחת הסדרה הופקה בשנת 1992 סדרת ההמשך "The Girl from Tomorrow Part II: Tomorrow's End" (אנ'). עלילת סדרה ההמשך ממשיכה מאותו המקום בו עלילת הסדרה המקורית הסתיימה.
"כמוסת הזמן"
שרגא בישגדא

| --- | --- |
 סוגה:  קומדיה לילדים
 יוצרים:  חיים אידיסיס
 כותבים:  שחר סיטנר
 בימוי:  אריה בן ציון, אהרון קפלן
 שחקנים:  מוני מושונוב סתיו אידיסיס דבורי ריס
 ארץ מקור:  ישראל ישראל
 שפות:  עברית
 מספר עונות:  6
 מספר פרקים:  180
 הפקה
 חברת הפקה:  ארצה הפקות
 עורכים:  דפנה פרנר  עינת דקל-ויצמן
 צלמים:  דני פלדמן  רן ספיר  שי מנביץ'
 אורך פרק:  15 דקות
 שידור
 רשת שידור:  חינוכית, כאן חינוכית
 תקופת שידור מקורית:  2013–2016
 
שרגא בישגדא היא סדרה קומית-חינוכית לילדים ששודרה במקור בטלוויזיה החינוכית בשנים 2016-2013, בכיכובו של מוני מושונוב.
רקע

שרגא הוא כותב בלוג יומי מצולם אשר עוסק באישים חשובים. שרגא סוקר בבלוג שלו אנשים אשר תרמו למדע, לאמנות, לתרבות, לרפואה, לחברה ולפוליטיקה. כגון: אליעזר בן-יהודה, ארכימדס, צ'ארלי צ'פלין, אברהם שלונסקי, לאה גולדברג, מרתה גרהם, הנס כריסטיאן אנדרסן, דוד בן-גוריון ועוד. הוא נתקל בבעיות ומצליח לפתור אותן בעזרת עליזה השכנה ונטע עוזרת הבית.
דמויות

שרגא בישגדא (מוני מושונוב) - גיבור הסדרה. שרגא מעלה בלוגים לרשת. בכל בלוג הוא מספר אודות אנשים בהיסטוריה התורמים לתחומים שונים: מדע, אומנות ותרבות.
נטע (סתיו אידיסיס) - עוזרת הבית החכמה של שרגא, בעזרתה שרגא לומד דברים ופותר בעיות. בהמשך עוברת לגור בבניין שלו. בת של חברים טובים שלו.
עליזה עדנה לאה יודל זיווית הדסה הכהן (דבורי ריס) - השכנה של שרגא, נוהגת לצפות בבלוג שלו. בכל פעם שהיא פורצת עם משפט מסוים, שרגא מפרש אותו כמשפט שלום. אחיינה (מיכאל מושונוב) יוצא עם נטע.
שביתה (סדרת טלוויזיה)

| --- | --- |
 סוגה:  דרמה
 יוצרים:  רני בלייר, ענת אסולין
 כותבים:  רני בלייר
 בימוי:  רני בלייר
 שחקנים:  שלום מיכאלשווילי עמוס תמם זהר ליבה חיים זנאתי נטע גרטי רותם זיסמן כהן מלאני פרס ניצן לילה שביט מון אלון אבוטבול ורד פלדמן
 פסקול:  שירים לועזיים
 ארץ מקור:  ישראל
 שפות:  עברית
 מספר עונות:  1
 מספר פרקים:  5
 תוכנית המשך:  שביתה - היום שאחרי
 הפקה
 מפיקים בפועל:  גלי צחור ענת אסולין
 חברת הפקה:  ענת אסולין הפקות
 עורכים:  דב שטויר
 אתר צילומים:  ישראל
 צלמים:  בועז יהונתן יעקב
 אורך פרק:  40 דקות
 שידור
 רשת שידור:  yes Drama HD yesVOD
 רשת שידור בישראל:  yes
 פורמט (תמונה):  HD
 תקופת שידור מקורית:  17 ביולי 2012 – 14 באוגוסט 2012
 קישורים חיצוניים
 http://yes.walla.co.il/?w=1/10445
 דף התוכנית ב-IMDb
 
שביתה היא מיני סדרת דרמה ישראלית בת 5 פרקים, ששודרה בחברת yes. הסדרה עלתה לשידור ב-17 ביולי 2012.
לסדרה יש סדרת המשך, "שביתה - היום שאחרי", אשר מציגה את חייהם של השובתים לאחר סיום השביתה.
עלילה

במפעל שמנים פרטי בפאתי ירושלים, עובדים עשרות פועלים בתנאים ירודים ומול יחס משפיל. מתחת לפני השטח הגחלים לוחשות ומתארגנת מחאה.
בחסות ההסתדרות דורשים העובדים הקמת ועד שייצג אותם נאמנה. ההתארגנות מאיימת על הנהלת המפעל, ויחסה האגרסיבי והמבזה כלפי הפעלים עולה מדרגה.
דרישותיהם הלגיטימיות נדחות על הסף וכבודם נרמס. חוסר האונים של העובדים אל מול אטימות ההנהלה, גורמים להתפרצותה של שביתה אלימה בשערי המפעל.
הדמויות

אלברט עמר (שלום מיכאלשווילי) – מנהיג השביתה, גבר חזק בנפשו ועקשן. איש תחזוקה במפעל שמתעורר למאבק עם פיטורי חברו דוד פורטל, ומוביל את העובדים לעימות עם הנהלת המפעל. נשוי באהבה רבה לתמי, ולהם שני ילדים קטנים.
יעקב בוסקילה (עמוס תמם) – מנהל עבודה במפעל, חבר הילדות של אלברט. נקרע בין נאמנותו למפעל לבין מאבק חבריו מהשכונה, בין אהבותיו, בין החיים למוות.
דוד פורטל (זהר ליבה) – בחור צעיר, נשוי לעפרה, אב לתינוקת בת יומה, בתהליך חזרה בתשובה. המחיר שהוא משלם לאחר שהוא נירדם במשמרת עבודה, מצית את גפרור המרד אצל חבריו במפעל.
ניסים בן דוד ״בנדה״ (חיים זנאתי) – מנהל המפעל וממקימיו, שהתנהגותו המשפילה כלפי העובדים מבעירה את אש המאבק.
סמדר אלפסי (נטע גרטי) – מנהלת כח האדם של המפעל, בת שכונה שיצאה ללימודים ושבה אל המפעל.
תמי עמר (רותם זיסמן כהן) – רעייתו ההרה של אלברט. בעלה הוא ממובילי המאבק. היא מתנגדת, מתעמתת ומנסה לגרום לבעלה להבין כי אין למאבק סיכוי.
דניאלה בוסקילה (מלאני פרס) – אישה ממוצא גרמני, מתנדבת גויה שהתאהבה ביעקב, התגיירה עבורו ועתה אחרי עשר שנות נישואין חשוכי ילדים היא מנסה לשכנע אותו לאמץ ילד יתום בן עובדים זרים מאריתריאה.
עופרה פורטל (ניצן לילה שביט מון) – רעייתו של דוד, העובד המפוטר, ואם ילדיו. אהבתם הגדולה של דוד ועפרה זה לזה היא אורים ותומים לזוגיות בריאה.
דני ברקוביץ (אלון אבוטבול) – מנכ"ל המפעל, איש עבודה מהדור הישן. מנהל מפעל אשר בשליטה אמריקאית, שלא יכול לעשות הנחות אל מול המאבק המתעורר, ומחליט להילחם בשביתה בכל כוחו ועצמתו.
מירה חדד (ורד פלדמן) -צעירה אקטיביסטית, עורכת דין, נציגת ההסתדרות בכל הקשור להתארגנויות עובדים במפעלים פרטיים.
ארגון טרור

ארגון טרור הוא ארגון צבאי או מעין צבאי, שמבצע פעולות אלימות בכדי להשיג את מבוקשו. למשל, ניסיון מכוון לרצח של אזרחים או חטיפת אזרחים והחזקתם כבני ערובה תוך איום לרוצחם, במטרה להטיל אימה ולזרוע בלבול, פחד ודמורליזציה בקרב אזרחים, ובכך להפעיל לחץ על שליטי המדינה בה הוא פועל, או לגרום למדינות אחרות להיענות לתביעותיו הפוליטיות: לאומיות, דתיות, אידאולוגיות, חברתיות. פעולות טרור בדרך כלל אינן ממוקדות, כלומר אינן מכוונות כלפי אדם מסוים, אלא כלפי אוכלוסייה שלמה, כך שהטרוריסט לרוב אינו מייחס חשיבות לזהות קורבנותיו ופוגע באופן אקראי.
מבוא

ארגונים שונים מוגדרים "ארגוני טרור" על ידי מדינות או גופים בינלאומיים כאשר הם נעדרים זכות לגיטימית להפעיל כוח, וכאשר כוחם מופנה בעיקר כנגד אזרחים. הגדרות אלו שנויות לעיתים קרובות במחלוקת, בעיקר בגלל אי הבהירות השוררת לעיתים קרובות סביב השאלה מיהו בעל הזכות הבלעדית והלגיטימית להפעיל אלימות ביחידת שטח, והאם פעולותיו של ארגון מסוים מכוונות בעיקר נגד האזרחים. טענה רווחת נוספת היא כי מידת התקפות של ההגדרה מעורערת כי המניעים להגדרת ארגונים מסוימים "ארגוני טרור" והימנעות מהגדרה כך של ארגונים דומים יסודה במניעים פוליטיים של הגופים המגדירים. לעיתים קרובות, הגדרת ארגון מסוים כ"טרוריסטי" מבוצעת על ידי בתי משפט במדינה או בארגון בינלאומי, שסמכותם יונקת מסמכות השלטון באותה מדינה — סמכות שיש המערערים עליה.
כמעט כל הארגונים המוגדרים "ארגוני טרור" חולקים על קביעה זו ומגדירים את עצמם "לוחמי חופש" או "ארגון גרילה". הגדרה זו מבוססת בעיקר על דחיית הלגיטימיות של הפעלת האלימות על ידי המדינה האויבת — לעיתים קרובות בטענה כי הארגון אינו מכיר במדינה או בלגיטימיות של השלטון הקיים בה; ובדרך כלל גם על הטענה שכל או רוב אזרחי מדינת האויב הם חלק מהכוח הלוחם נגדו.
דוגמה מוקדמת בולטת לחילוקי־הדעות ביחס להגדרת ארגונים כ"ארגוני טרור" הן מחתרות האצ"ל והלח"י שפעלו בשנים שלפני הקמת מדינת ישראל. ממשלת בריטניה ושלטונות המנדט הבריטי הגדירו את שני הארגונים כ"ארגוני טרור", אף כי ארגונים אלו פעלו כמעט באופן בלעדי נגד מטרות צבאיות[דרוש מקור], ולכן אינם עומדים בתנאים המקובלים לארגון טרור על־פי המשפט הבינלאומי[דרוש מקור] או במדינת ישראל שהוקמה אחר־כך בחלק משטח המנדט. בעקבות רצח הרוזן ברנדוט הכריזה ממשלת ישראל על לח"י כארגון טרור.
ישנן דוגמאות רבות בהן הגדרת ארגונים מסוימים כ"ארגוני טרור" מצויות במדינות בהן יש מלחמת אזרחים או עימות אזרחי בקנה מידה רחב, וקשה לקבוע באופן ברור כי גורם מסוים מחזיק בזכות בלעדית או לגיטימית להפעיל אלימות בתא שטח מסוים (לדוגמה, במקרה של עימות אזרחי בעקבות בחירות, שתוצאותיהן אינן מקובלות על חלק ניכר מתושבי המדינה). במקרים אחרים, כוחות הצבא ומוסדות השלטון אינם מזוהים באופן ברור ונדמים לאזרחים רגילים, מצב המקשה לקבוע אם הפעולה נגדם כוונה להטיל אימה באוכלוסייה האזרחית, או לפגוע במטרה צבאית.
דוגמאות אחרות בהן קשה מאוד להגדיר ארגון כ"ארגון טרור" הן כאלו בהן נחתם הסכם בין מדינה לארגון מסוים (לדוגמה, בין בריטניה למחתרת האירית), ובעקבותיו משונה הגדרת הארגון; תדירות, מלווה ההסכם בהכרה בארגון או בנציגיו כשליטים ביחידת שטח, קשירת קשרים דיפלומטיים, וכדומה. לעיתים, הגדרתו של ארגון עשויה להשתנות לאורך זמן. כך, לדוגמה, המגעים בין נציגי מדינת ישראל לראש ארגון אש"ף, יאסר ערפאת הובילו ב-1995 לשינוי הגדרתו של אש"ף כ"ארגון טרור" והענקת לגיטימציה לשליטתו בחלק משטחי הגדה המערבית ורצועת עזה. סדרה ארוכה של פעולות נגד אזרחי מדינת ישראל הובילה בתחילת שנות ה-2000 לשינוי נוסף בהגדרתו של יאסר ערפאת, שהוצג פעם נוספת על ידי ממשלת ישראל כ"טרוריסט".
הבעייתיות הכרוכה בהגדרת השליט הלגיטימי ביחידת שטח מסוימת הובילה את חלק מהגורמים המגדירים ארגוני טרור להתעלם משאלה זו, או לבסס את ההכרעה בה על קונצנזוס בינלאומי מסוים (הכרה בינלאומית רחבה), ולהתמקד בעיקר בתנאי השני: הפעולה המכוונת בעיקר נגד אזרחי מדינה מסוימת.
סוגי ארגוני טרור

חוליית טרור: קבוצה קטנה של מחבלים שמתאגדת אד הוק לביצוע פיגוע.
תא טרור: קבוצה קטנה ולרוב ממודרת שבדרך כלל מופעלת על ידי ארגון טרור גדול יותר.
כנופיית טרור: קבוצה של כמה עשרות חמושים שבנוסף לטרור עוסקת בפשע ואלימות.
ארגון טרור: המונח מתייחס בדרך כלל לארגון טרור בגודל מלא, ולעיתים לכל סוג וגודל של התארגנות טרור.
ארגוני טרור פעילים > ארגוני טרור אסלאמיים

חזבאללה חזבאללה – ארגון שיעי שבסיסו בלבנון ונתמך על ידי איראן ובעבר על ידי סוריה
האחים המוסלמים (אלג'מאעה אלאסלאמיה) – פועל במצרים וקשור לחמאס
אל-ג'מאעה אל-אסלאמיה (לבנון) - שלוחה של תנועת האחים המוסלמים
טליבאן טליבאן – ארגון פוליטי-צבאי מוסלמי ששולט באפגניסטן מ-2021 ושלט בה בין השנים 1995–2001
חות'ים חות'ים – ארגון שיעי-זיידי הפועל בתימן ונתמך על ידי איראן
אל-קאעדה אל-קאעדה – ארגון טרור גלובלי
הג'יהאד האסלאמי המצרי – פלג של האחים המוסלמים שהיה אחראי לרצח של אנואר סאדאת, נשיא מצרים
אל-קאעדה בחצי האי ערב אל-קאעדה בחצי האי ערב – ארגון שהוקם בינואר 2009 ומהווה מיזוג של שלוחות אל-קאעידה בתימן ובערב הסעודית
אל-קאעדה במגרב האסלאמי אל-קאעדה במגרב האסלאמי – פעיל באלג'יריה, מרוקו, לוב, מאוריטניה, מאלי, ניז'ר, ניגריה וצ'אד
עצבת אל-אנצאר – ארגון לבנוני שקשור לאל-קאעידה
אל-ג'מאעה אל-אסלאמיה – ארגון המסונף לאל-קאעדה הפעיל בעיקר באינדונזיה
גדודי עבדאללה עזאם – ארגון המסונף לאל-קאעדה הפעיל במזרח התיכון, בסוריה, מצרים ולבנון.
א-שבאב א-שבאב – ארגון סומלי המסונף לאל-קאעידה
ג'בהת פתח א-שאם – ארגון סוני, המהווה שלוחה של אל-קאעידה בסוריה
אל קאעדה בבלאד אלשאם (אל קאעידה בסוריה הגדולה) – פעיל בסוריה (שיגר קטיושות לעבר קריית שמונה בשנת 2005 ופגע ביחידה ספרדית של יוניפי"ל בדרום לבנון)
איחוד הג'יהאד האסלאמי – פעיל באוזבקיסטן, טג'יקיסטן, קירגיזסטן, טורקמניסטן, קזחסטן, אפגניסטן, פקיסטן ורוסיה
המדינה האסלאמית המדינה האסלאמית (ידוע גם בשם דאעש, או ISIS באנגלית) – ארגון סוני פונדמנטליסטי הפועל בעיראק ובסוריה. בעבר היה מסונף לאל קאעידה והתפצל ממנה
בוקו חראם – (ג'מאעת אהל א-סונה ל-דעוה ואל-ג'יהאד) – ארגון סוני, מבני שבט האוסה הפועל בצפון-מזרח ניגריה, צפון קמרון וניז'ר
מחוז סיני של המדינה האסלאמית – ארגון הפועל מחצי האי סיני, מאז החלה ההפיכה במצרים נגד שלטון חוסני מובארכ בפברואר 2011
אבו סיאף אבו סיאף, בפיליפינים – נוסד במטרה להקים מדינת הלכה אסלאמית.
אנצאר א-שריעה (לוב) – ארגון הפועל בלוב
אנצאר א-שריעה (תוניסיה) – ארגון הפועל בתוניסיה
אנצאר א-דין – ארגון הפועל באזוואד, צפון מאלי
קונגרס עמי אישקריה ודגסטאן – ארגון קווקזי המבקש לייסד מדינת הלכה אסלאמית בתחומי צפון הקווקז
IHH – ארגון טרור טורקי-אסלאמי התומך בארגוני טרור אחרים באזורי מלחמה תחת מעטה של סיוע הומניטרי באותם אזורים
החזית הקווקזית – ארגון צ'צ'ני המאגד שורת ארגוני טרור אזוריים והמוביל את דגל המאבק באימפריאליזם הרוסי
התנועה האסלאמית של מזרח טורקיסטן (ידועה גם בתור המפלגה האסלאמית של טורקיסטן או התנועה האסלאמית של טורקיסטן) – ארגון מוסלמי-סיני אשר נוסד בידי בני המיעוט האויוגרי. עיקר פעולתו של הארגון מתרכזת במחוז האוטונומי שינג'יאנג שבמערב סין
ג'ונדאללה – ארגון בלוצ'י-סוני הפועל בבלוצ'יסטן (מחוז סיסתאן ובלוצ'סתאן באיראן ובמחוז הפקיסטני בלוצ'יסטן).
ארגוני טרור פעילים > ארגוני טרור אסלאמיים > ארגוני טרור פלסטיני

חמאס חמאס
הג'יהאד האסלאמי הפלסטיני הג'יהאד האסלאמי הפלסטיני
ועדות ההתנגדות העממית ועדות ההתנגדות העממית
גוב האריות
אש"ף
פת"ח פת"ח
ספטמבר השחור
התנזים
גדודי חללי אל-אקצא
החזית העממית לשחרור פלסטין (PFLP)
החזית הדמוקרטית לשחרור פלסטין החזית הדמוקרטית לשחרור פלסטין (DFLP)
החזית העממית לשחרור פלסטין - המפקדה הכללית החזית העממית לשחרור פלסטין - המפקדה הכללית, בראשות אחמד ג'יבריל: עזבה את אש"ף.
החזית לשחרור פלסטין (PLF)
חזית המאבק העממית (PPSF)
תנועת החירות הפלסטינית
תנועת המוג'אהדין (היו חלק מהחטיפה וכנראה גם חלק ברצח שירי, אריאל, וכפיר ביבס).
צבא האסלאם (עזה) – ארגון טרור עזתי קטן המסונף לאל-קאעידה
צבאות הייחוד והג'יהאד בפלסטין צבאות הייחוד והג'יהאד בפלסטין – ארגון טרור ג'יהאדיסטי אסלאמיסטי פלסטיני סלפי שבסיסו ברצועת עזה. מסונף לאל-קאעידה
חוליות איימן ג'ודה
גדודי עבד אל-קאדר אל-חוסייני
צבא אל-אספה
ארגוני טרור פעילים > אחרים

הצבא האירי הרפובליקני (IRA), באירלנד והממלכה המאוחדת
כוח המתנדבים מאלסטר (UVF), באירלנד – קבוצה פרוטסטנטית התומכת בהמשך השלטון הבריטי
משמר השריעת של צ'צ'ניה בצפון הקווקז שברוסיה
מפלגת הפועלים של כורדיסטן מפלגת הפועלים של כורדיסטן (PKK), בטורקיה וכורדיסטן העיראקית
הצבא הארמני הסודי לשחרור ארמניה (ASALA), בטורקיה
מוג'אהדין ח'לק מוג'אהדין ח'לק, הפועל נגד השלטון האיסלאמי באיראן
לשקאר-א-טייבה לשקאר-א-טייבה (צבא הטהורים) בקשמיר, אפגניסטן
הנתיב הזוהר (Sendero Luminoso), בפרו
חזית פוליסריו, בסהרה המערבית
סוואפו, בנמיביה
אום שינריקיו, ביפן
FARC בקולומביה
17 בנובמבר ביוון
DHKP/C DHKP/C (החזית המהפכנית לשחרור העם) הפועל בטורקיה
ארגוני טרור בעבר

החזית לשחרור לאומי של אלג'יריה, חזית השחרור העממית שלחמה לשחרור אלג'יריה מידי הצרפתים בשנים 1954–1962.
הבריגדות האדומות, באיטליה של שנות השבעים.
סיעת הצבא האדום ("באדר מיינהוף") בגרמניה של שנות השבעים.
מאו מאו ארגון השחרור הקנייתי
MPAIAC MPAIAC באיים הקנריים
טיגריסי השחרור של טאמיל אילם, בסרי לנקה ודרום הודו (התפרק ב-2009 והוצא רשמית מרשימת ארגוני הטרור ב-2017).
ספטמבר השחור
אט"א – המחתרת הבסקית, בספרד
הצבא האדום היפני
כך בישראל
אצ"ל ו לח"י במנדט הבריטי
מצב חוקי

רוב מדינות המערב חוקקו חוקים נגד ארגוני הטרור ונגד מימון וסיוע לאותם ארגונים. בחלק מהמדינות נחקקו חוקים המאפשרים גם להחרים כספים ורכוש של ארגוני טרור. בישראל משמש לכך חוק המאבק בטרור, התשע"ו-2016.
ארצות הברית מנהלת רשימה של ארגונים זרים המוכרזים על ידיה רשמית כ"ארגוני טרור" ואשר ניתן לנקוט נגדם הליכים כמפורט בחוקים למניעת טרור. ברשימה מופיעים כמעט כל הארגונים הפלסטיניים, אל-קאעדה, חזבאללה, תחנת הטלוויזיה אל-מנאר ואף ארגון כך בארצות הברית.
ארצות הברית, באמצעות מחלקת המדינה האמריקנית, אף מנהלת רשימה של מדינות התומכות בארגוני טרור המכונה "מועדון השבע" וכולל את המדינות: איראן, סוריה, עיראק, לוב, סודאן, קוריאה הצפונית וקובה, מתוכן הגרעין הקשה שכונה "ציר הרשע", כלל את סוריה, איראן וקוריאה הצפונית.
ראו גם

טרור אקולוגי
טרור ורשתות חברתיות
לקריאה נוספת

איתי זהוראי, ארגוני הטרור העשירים בעולם, באתר Forbes Israel, ‏12 בינואר 2022
וולטר לקר, "עידן של טרור", נשיונל ג'יאוגרפיק ישראל, גיליון 78
הערות שוליים

↑  Aaron D. Pina, Palestinian Factions, 2005
↑  EU court keeps Hamas on terrorism list, removes Tamil Tigers, Reuters. 26 July 2017
↑  Irgun Bomb Kills 11 Arabs, 2 Britons, הניו יורק טיימס, 1947
↑  Ami Pedahzur, The State’s response to extremism: Attitudes towards subversive movements and violent organisations, Manchester University Press, 2018-07-30, עמ' 68–105, ISBN 978-1-5261-3777-7. (באנגלית אמריקאית)
↑  Arie Perliger, William L. Eubank, Middle Eastern Terrorism, Infobase Publishing, 2006, ISBN 978-1-4381-0719-6. (באנגלית)
↑  Calder Walton, British Intelligence and the Mandate of Palestine: Threats to British National Security Immediately After the Second World War, Intelligence and National Security 23, 2008-08, עמ' 435–462 doi: 10.1080/02684520802293049
| --- | --- |
בקרת זהויות :  NLI: 987007373557505171  GND: 4225831-5  LCCN: sh2016002291  NKC: ph208687
I Dare You

"I Dare You" (בתרגום חופשי לעברית: "אני מאתגרת אותך"; בגרסה העברית: "בוא נראה") הוא סינגל שהוקלט על ידי הזמרת האמריקאית קלי קלרקסון. השיר יצא לאור ב-16 באפריל 2020, כסינגל שלא מתוך אלבום, על ידי חברת התקליטים אטלנטיק רקורדס. הסינגל עצמו כולל בתוכו דואטים של קלרקסון יחד עם אמנים שונים בשפות שונות — הזמרת הצרפתית זאז (צרפתית), הזמרת הקנדית-מרוקאית פאוזיה (ערבית), הזמר הספרדי בלאס קנטו (ספרדית), הצמד המוזיקלי הגרמני גלספרלינספיל (גרמנית), והזמרת הישראלית מאיה בוסקילה (עברית).
רקע וכתיבה

השיר נכתב על ידי ג'סי שטקין, ג'ף גיטלמן, לאורה ולץ, נטלי המבי, בן וסט והופק על ידי שטקין וגיטלמן. בפברואר 2020, במונולוג הפתיחה של קלרקסון בפרק מתוך תוכנית האירוח שלה הנושאת את שמה, חשפה קלרקסון את תוכניתה להוציא את השיר. במרץ 2020 הודיעה הזמרת הישראלית מאיה בוסקילה כי הוזמנה על ידי חברת התקליטים וורנר מיוזיק גרופ להקליט את השיר כדואט עם קלרקסון כחלק מההוצאה הכוללת אמני הקלטות מובחרים מכל העולם, שכוללת בין השאר הזמרת הצרפתית זאז, הזמרת הקנדית-מרוקאית פאוזיה, הזמר הספרדי בלאס קנטו, והצמד המוזיקלי הגרמני גלספרלינספיל. הסינגל היה אמור לצאת במקור ב-24 במרץ 2020, אך נדחתה יציאתו בעקבות מגפת הקורונה. ב-3 באפריל, הודיעה קלרקסון באופן רשמי על תאריך יציאתו של השיר, 16 באפריל.